Supertaal - RDF-voer
type: channel
description: Kom praat saam!
items: nooit

nooit
type: item
description: nooit Afbreking: nooit Uitspraak: /noːit/ Bywoord: nooit Betekenis: • 'n Nadruklike ontkenning. Nie eers eenkeer nie. Op geen tyd en onder geen omstandighede nie. Gebruik: • Sy het nooit gedink dat dit so moeilik sou wees nie. Sinoniem: • nimmer Antoniem: • altyd Spreekwoord: • Nooit as te nimmer. [Werklik nooit nie.] • So nimmer as te nooit. [Werklik nooit nie.] • Liewer laat as nooit. [Liewer laat as glad nie.] • Dit sal nooit oor my lippe kom nie. [Ek sal nooit daaroor praat nie.] • Daar sal nooit 'n haan na kraai nie. [Niemand sal dit ooit weet nie.] • 'n Ongeluk kom nooit alleen nie. [Een ongeluk word meestal deur 'n ander gevolg.] • 'n Randeier broei nooit 'n gesonde kuiken uit nie. [Van 'n losbol kom nooit iets tereg nie.] • Sy sal nooit die end daarvan hoor nie. [Sy sal aanhou gespot of verwyt word.] • Uit die assies van jou vuurherd, sal jy nooit weer kole haal. [Wat verby is, is verby.] • Dis nooit te laat om tou op te gooi nie. ['n Mens moenie onnodig aanhou met 'n saak nie.] • 'n Mens moet nooit sê: Fonteintjie, ek sal nooit weer van jou drink nie. [Moenie so seker wees dat jy iets of iemand se hulp nooit weer sal benodig nie.] Vertaling: Engels: never Nederlands: nooit Nota: • Wanneer 'n mens "nooit" gebruik, moet daar altyd 'n "nie" later in die sin kom. Laat weet asb as die inskrywing foute bevat of verder verbeter kan word.
creator: Leksikograaf
date: 2019-05-17T15:46:51-00:00